เริ่มใช้ เลือกยาสีฟัน ทางเลือกอื่นๆ
. ไม่ว่าจะเป็นปัญหาสิวแบบใดก็ตาม สิ่งสำคัญคือการทายาสีฟันบนผิวที่แห้งและสะอาด ทั้งนี้เพื่อให้แน่ใจว่าไม่มีสิ่งสกปรกหรือความมันส่วนเกินบนผิวหนังที่อาจลดประสิทธิภาพการรักษาของยาสีฟัน เริ่มจากการล้างหน้าให้สะอาดด้วยน้ำอุ่นและคลีนเซอร์ตัวโปรดแล้วซับให้แห้งเพื่อกักเก็บความชุ่มชื้น บีบยาสีฟันลงบนปลายนิ้วชี้หรือหลังมือ โดยใช้ยาสีฟันปริมาณเท่าเม็ดถั่ว หรือเพิ่มลดปริมาณตามจำนวนสิวที่ต้องการกำจัด ใช้ยาสีฟันในปริมาณเพียงเล็กน้อยในการแต้มสิวเพื่อให้การรักษามีประสิทธิภาพที่ดี โดยพยายามแต้มยาสีฟันเฉพาะตรงหัวสิวเท่านั้น ไม่จำเป็นต้องทาบริเวณรอบๆ สิว ห้ามใช้ยาสีฟันทาจนทั่วใบหน้าหรือพอกทิ้งไว้ เนื่องจากยาสีฟันมีผลข้างเคียงทำให้ผิวหนังแห้งขึ้น จึงอาจก่อให้เกิดรอยแดง การระคายเคือง และผิวลอกขึ้นได้หากใช้กับผิวหนังตรงบริเวณอื่นนอกเหนือจากหัวสิว แต้มยาสีฟันทิ้งไว้นาน 2 ชั่วโมงหรือตลอดทั้งคืนเพื่อผลลัพธ์ที่ดีที่สุด อย่างไรก็ตาม หากคุณมีผิวที่แพ้ง่ายเป็นพิเศษ คุณอาจเช็ดยาสีฟันออกเมื่อผ่านไป 15 นาทีถึงครึ่งชั่วโมงเพื่อทดสอบดูปฏิกิริยาของผิวหนัง หากไม่มีปฏิกิริยาใดๆ เกิดขึ้น คุณก็สามารถทิ้งไว้ให้นานยิ่งขึ้นได้ในภายหลัง บางคนอาจนำพลาสเตอร์ยาแปะทับไว้ตรงบริเวณสิวเพื่อให้ยาสีฟันติดแน่นไม่หลุดออก อย่างไรก็ตาม ไม่แนะนำให้คุณใช้วิธีนี้ เพราะอาจทำให้ยาสีฟันกระจายไปยังผิวหนังโดยรอบและก่อให้เกิดการระคายเคือง ทั้งยังขัดขวางไม่ให้ผิวหนังเกิดการระบายอากาศอีกด้วย เช็ดยาสีฟันออกให้สะอาดโดยใช้ผ้าหมาดถูเป็นวงกลม พยายามเช็ดเบาๆ เนื่องจากการใช้ผ้าถูแรงเกินไปอาจส่งผลให้เกิดการระคายเคืองและทำลายผิวได้ เมื่อเช็ดยาสีฟันออกจนหมดแล้ว ให้ล้างหน้าด้วยน้ำอุ่นและใช้มือหรือผ้าขนหนูสะอาดซับให้แห้ง และอาจเพิ่มความชุ่มชื้นโดยการทามอยเจอร์ไรเซอร์หากรู้สึกว่าผิวหนังตึงและแห้ง อย่างที่ระบุไว้ก่อนหน้านี้ว่ายาสีฟันอาจก่อให้เกิดการระคายเคืองบนผิวหนัง โดยเฉพาะอย่างยิ่งผู้ที่มีผิวแพ้ง่าย ดังนั้นการรักษาสิวด้วยยาสีฟันจึงเป็นวิธีที่ไม่ควรทำซ้ำหลายครั้งใน 1 วันหรือมากกว่า 4 ครั้งต่อสัปดาห์ เมื่อทำวิธีนี้วันละครั้งติดต่อกัน 2-3 วัน คุณอาจสังเกตเห็นการเปลี่ยนแปลงของขนาดและสีของสิว แล้วจากนั้นจึงเริ่มปล่อยให้สิวหายเองตามธรรมชาติ เมื่อเลือกยาสีฟันสำหรับการรักษาสิว ควรเลือกใช้ยาสีฟันที่เป็นสีขาวล้วนเท่านั้น ไม่ใช่ยาสีฟันที่มีริ้วสีต่างๆ อย่างสีแดง น้ำเงิน หรือเขียว ทั้งนี้เนื่องจากส่วนผสมที่มีส่วนช่วยทำให้สิวแห้งต่างๆ เช่น เบกกิ้งโซดา ไฮโดรเจนเปอร์ออกไซด์ และไตรโคลซาน มักประกอบอยู่ในส่วนที่เป็นสีขาวของยาสีฟัน ในขณะที่ส่วนที่เป็นสีต่างๆ นั้นประกอบไปด้วยส่วนผสมที่ก่อให้เกิดการระคายเคืองต่อผิวหนัง ยาสีฟันสูตรฟอกฟันขาวประกอบด้วยสารฟอกฟันขาว (ที่ช่วยให้ฟันดูขาวขึ้น) ที่อาจทำให้ผิวหนังด่างและไหม้เป็นหย่อมๆ ได้ โดยเฉพาะอย่างยิ่งผู้ที่มีผิวคล้ำ เนื่องจากปริมาณเมลานินในชั้นผิวหนังที่มากขึ้นจะก่อให้เกิดปฏิกิริยาได้ง่ายขึ้น ดังนั้นผู้ที่มีผิวคล้ำจึงมีแนวโน้มที่ผิวหนังจะเกิดรอยด่างได้มากกว่า ต่างจากผู้ที่มีผิวขาวที่อาจได้รับผลกระทบจากส่วนประกอบเหล่านี้น้อยกว่า อย่างไรก็ตาม พยายามหลีกเลี่ยงการใช้ยาสีฟันสูตรฟอกฟันขาวไม่ว่าคุณจะมีผิวสีใดก็ตาม ยาสีฟันชนิดเจลมีส่วนประกอบที่แตกต่างจากยาสีฟันชนิดครีม จึงอาจไม่มีสารออกฤทธิ์บางชนิดที่จำเป็นในการทำให้สิวแห้งเร็วขึ้น ดังนั้นจึงควรหลีกเลี่ยงการใช้ยาสีฟันชนิดเจลที่อาจส่งผลเสียต่อผิวของคุณมากกว่าผลดี ฟลูออไรด์สามารถพบได้ในยาสีฟันโดยส่วนใหญ่กว่า 95 เปอร์เซ็นต์ เนื่องจากฟลูออไรด์มีส่วนช่วยในการขจัดคราบพลัคและป้องกันโรคเหงือก อย่างไรก็ตาม หลายคนอาจมีอาการแพ้ฟลูออไรด์ในยาสีฟันซึ่งอาจก่อให้เกิดโรคผิวหนังอักเสบ (ผื่นคันบนผิวหนัง) เมื่อฟลูออไรด์สัมผัสถูกผิวหนังได้ ด้วยเหตุนี้คุณจึงควรเลือกใช้ยาสีฟันที่ประกอบด้วยฟลูออไรด์ในปริมาณน้อยที่สุด (หรือแบบปราศจากฟลูออไรด์ถ้าสามารถหาซื้อได้) เพื่อลดโอกาสการเกิดระคายเคืองบนผิวหนัง เมื่อเลือกยาสีฟันสำหรับใช้รักษาสิว ตัวเลือกที่ดีที่สุดคงเป็นยาสีฟันสูตรออแกนิกที่ปราศจากฟลูออไรด์ (ที่ไม่ได้มาจากธรรมชาติ) และโกรทฮอร์โมน ยาฆ่าแมลง หรือสารเคมีอื่นๆ ที่เป็นอันตราย ทั้งยังประกอบด้วยส่วนประกอบสำคัญที่มีส่วนช่วยทำให้สิวแห้งเร็วขึ้นอย่างเบกกิ้งโซดาและทีทรีออยล์ รวมถึงสารธรรมชาติต่างๆ ที่ช่วยเพิ่มความชุ่มชื้นและต้านเชื้อแบคทีเรีย เช่น ว่านหางจระเข้ มดยอบ และน้ำมันยูคาลิปตัส แม้ว่าการใช้ยาสีฟันในการรักษาสิวอย่างเร่งด่วนจะเป็นวิธีการรักษาสิวด้วยตัวเองยอดนิยมที่ใช้กันมาอย่างยาวนาน แต่แท้จริงแล้วแทบไม่มีแพทย์ผิวหนังผู้ใดที่แนะนำให้รักษาสิวด้วยวิธีการนี้ เนื่องจากยาสีฟันมีผลข้างเคียงทำให้ผิวหนังแห้งขึ้น ก่อให้เกิดรอยแดง การระคายเคือง หรือแม้แต่รอยไหม้ได้  นอกจากนี้ยาสีฟันโดยส่วนใหญ่ไม่มีส่วนผสมของสารต้านแบคทีเรีย จึงทำให้ครีมแต้มสิวที่ขายตามร้านขายยามีประสิทธิภาพในการรักษาและป้องกันสิวที่ดีกว่า  ด้วยเหตุนี้จึงควรใช้ยาสีฟันเฉพาะในการรักษาสิวโดยฉุกเฉินเท่านั้น และควรหยุดใช้ทันทีหากผิวของคุณเริ่มมีปฏิกิริยาที่รุนแรง จำไว้ว่ายังมีวิธีการรักษาสิวอื่นๆ ที่ปลอดภัยและได้ผลดีกว่าการใช้ยาสีฟัน การใช้เบนซอยล์เปอร์ออกไซด์เป็นวิธีการรักษาสิวที่มีประสิทธิภาพที่ช่วยในการกำจัดสิวหัวดำ สิวหัวขาว และสิวขนาดใหญ่ เบนซอยล์เปอร์ออกไซด์มีฤทธิ์ในการฆ่าเชื้อแบคทีเรียในรูขุมขน จึงสามารถช่วยป้องกันไม่ให้สิวเกิดขึ้นตั้งแต่แรก อย่างไรก็ตาม แม้ว่าจะสามารถกำจัดสิวได้อย่างมีประสิทธิภาพ แต่เบนซอยล์เปอร์ออกไซด์อาจมีผลข้างเคียงทำให้ผิวหนังแห้งและลอกได้ จึงควรหลีกเลี่ยงการใช้ในปริมาณมากเกินไป คุณสามารถหาซื้อเบนซอยล์เปอร์ออกไซด์ได้ตามร้านขายยาทั่วไปทั้งในรูปแบบครีม โลชั่น เจล แผ่นแปะ และคลีนเซอร์ การใช้กรดซาลิไซลิกเป็นอีกหนึ่งวิธีการกำจัดสิวที่มีประสิทธิภาพ กรดซาลิไซลิกมีฤทธิ์ในการลดการอักเสบและรอยแดง ทั้งยังสามารถขจัดเซลล์ผิวที่ตายแล้วให้หลุดออกได้อีกด้วย นอกจากนี้ กรดซาลิไซลิกยังช่วยในการบำรุงและเพิ่มความชุ่มชื้นให้กับผิวหนังต่างจากผลิตภัณฑ์รักษาสิวอื่นๆ จึงเหมาะอย่างยิ่งกับผู้ที่มีผิวแพ้ง่าย กรดซาลิไซลิกมีวางจำหน่ายในหลายรูปแบบและมีระดับการออกฤทธิ์ที่แตกต่างกัน คุณจึงควรปรึกษาเภสัชกรหรือแพทย์ผิวหนังเพื่อมองหารูปแบบที่เหมาะกับสภาพผิวของคุณที่สุด การใช้ซัลเฟอร์เป็นวิธีการรักษาสิวที่ดีเยี่ยมสำหรับผู้ที่มีผิวแพ้ง่าย ซัลเฟอร์มีความอ่อนโยนต่อผิวเป็นพิเศษ ทั้งยังมีประสิทธิภาพในการทำให้สิวแห้งขึ้น ซัลเฟอร์มีฤทธิ์ในการกำจัดความมันที่อุดตันในรูขุมขนและควบคุมกันผลิตซีบัม อย่างไรก็ตาม ข้อเสียอย่างหนึ่งของซัลเฟอร์คือมีกลิ่นที่แรงเหมือนไข่เน่า ดังนั้นคุณจึงอาจจำเป็นต้องใช้ซัลเฟอร์ร่วมกับผลิตภัณฑ์อื่นเพื่อกลบกลิ่นเหม็นนี้ การใช้ทีทรีออยล์เป็นวิธีการรักษาสิวแบบธรรมชาติที่มีกลิ่นหอมสดชื่น ทีทรีออยล์มีสรรพคุณในการต้านเชื้อโรคได้อย่างมีประสิทธิภาพ จึงมีส่วนช่วยในการลดขนาดของสิวให้เล็กลง ทั้งยังช่วยป้องกันการแพร่กระจายของสิวในอนาคต และเนื่องจากทีทรีออยล์เป็นน้ำมันซึ่งช่วยคงความชุ่มชื้นและไม่ทำให้ผิวแห้ง จึงเหมาะอย่างยิ่งกับผู้ที่มีผิวแห้งเป็นพิเศษ คุณสามารถแต้มทีทรีออยล์ตรงหัวสิวได้โดยตรงโดยใช้คอตตอนบัด . ชื่อทางการของยาแอสไพรินคือกรดอะซีทัลซาลิซิลิกที่มีฤทธิ์คล้ายคลึงกับกรดซาลิไซลิกที่กล่าวถึงก่อนหน้านี้ แอสไพรินมีสรรพคุณในการต่อต้านอาการอักเสบ จึงมีส่วนช่วยในการลดขนาดและรอยแดงของสิว คุณสามารถบดยาแอสไพริน 1-2 เม็ดและนำไปผสมกับน้ำเปล่าเล็กน้อยให้เป็นเนื้อครีมเพื่อนำไปแต้มเม็ดสิวโดยตรง หรือจะละลายยาแอสไพริน 5-8 เม็ดกับน้ำเปล่าเล็กน้อยสำหรับใช้พอกหน้าเพื่อลดรอยแดงและเพิ่มความเปล่งประกายให้กับผิวของคุณ . การใช้เบกกิ้งโซดาเป็นอีกหนึ่งวิธีการรักษาสิวด้วยตัวเองที่ได้ผลดีและปลอดภัยที่สุด เบกกิ้งโซดามีสรรพคุณในการต้านการอักเสบและเชื้อแบคทีเรีย รวมถึงช่วยขจัดเซลล์ผิวที่ตายแล้วให้หลุดออกได้อย่างมีประสิทธิภาพ เพียงผสมเบกกิ้งโซดา 1 ช้อนชากับน้ำเปล่าเล็กน้อยให้เป็นเนื้อครีม จากนั้นจึงนำไปแต้มเม็ดสิวแต่ละจุด หรือจะทาทั่วใบหน้าแล้วพอกทิ้งไว้ก็ได้เช่นกัน ในการมองหาวิธีการรักษาสิวที่เหมาะกับคุณ คุณอาจต้องลองผิดลองถูกและพบข้อผิดพลาดบ้าง แต่หากคุณยังคงประสบปัญหาสิวกระจายทั่วใบหน้า ลองปรึกษาแพทย์ผิวหนังที่สามารถสั่งจ่ายยาทาที่มีฤทธิ์แรงขึ้นหรือยาสำหรับรับประทานได้ เมื่อสิวหมดไป คุณก็จะรู้สึกมั่นใจในตัวเองมากขึ้นและภูมิใจในผิวหน้าของตัวเองอย่างแน่นอน!
ล้างหน้า บีบยาสีฟันลงบนปลายนิ้วเล็กน้อย. แต้มยาสีฟันเล็กน้อยตรงหัวสิว. ทิ้งไว้นาน 2 ชั่วโมงหรือตลอดทั้งคืน. ล้างออก. ทำซ้ำไม่เกิน 4 ครั้งต่อสัปดาห์. เลือกใช้ยาสีฟันสีขาว. หลีกเลี่ยงยาสีฟันสูตรฟอกฟันขาว. หลีกเลี่ยงยาสีฟันชนิดเจล. เลือกยาสีฟันที่มีสารฟลูออไรด์น้อยกว่า. เลือกผลิตภัณฑ์ออแกนิก. จำไว้ว่ายาสีฟันไม่ใช่วิธีการรักษาสิวที่แพทย์ผิวหนังแนะนำ. ใช้เบนซอยล์เปอร์ออกไซด์. ใช้กรดซาลิไซลิก. ใช้ซัลเฟอร์. ใช้ทีทรีออยล์. ใช้แอสไพรินบด ใช้เบกกิ้งโซดา ปรึกษาแพทย์ผิวหนัง.
https://www.wikihow.com/Apply-Toothpaste-on-Pimples https://www.wikihow.com/Apply-Toothpaste-on-Pimples https://www.wikihow.com/Apply-Toothpaste-on-Pimples
Application Choosing Toothpaste Alternatives